الصفحه دى يتيمه, حاول تضيفلها لينك فى صفحات تانيه متعلقه بيها. نحو بعث جديد هى مقاله لـ انور السادات نشرها سنة 1956. فأنور السادات اللى بقى رئيس مصر كانت ليه مواهب ادبيه و فكريه و اشتغل فى الصحافه و كتب مقالات فى الجرانيل و المجلات فى خمسينات و ستينات القرن العشرين. مقالة " نحو بعث جديد " كتبها و هو رتبته العسكريه قائمقام. المقاله التقطها المفكر التنويرى سلامه موسى و سجلها فى كتابه " الادب للشعب " اللى نشره سنة 1956. بيحكى انور السادات انه ماينساش حاجه حصلت مره قدام عنيه فى مصر و هى انه فى مناسبه من المناسبات شاف شاب متعلم اتخض لما ست فاضله مدتله ايدها عشان تسلم عليه فرجع لورا و هو مذعور كإن انسان بيهاجمه و رفض انه يمد ايده و يسلم عليها. بيقول السادات انهم احتارو من اللى عمله و سألوه ليه عمل كده و فهمو ان اللى بيوجهوه فى الحياه و بيخضع ليهم فى نشاطه و افكاره أكدوله إن الرسول محمد اللى سماه السادات " المناضل الحر " ماكانش بيسلم بالإيد على الستات.